
GUVERNUL REPUBLICII MOLDOVA
HOTĂRÂRE nr. ________
din _____________________ 2026
Chișinău

cu privire la aprobarea Regulamentului privind modul de ținere a resursei informaționale formate de Subsistemul informațional ,,Management programe și proiecte” aferentă Sistemului informațional național în domeniul eficienței energetice


	În temeiul art. 18 alin. (1) și art. 22 lit. c) și d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44) cu modificările ulterioare, art. 131 din Legea nr. 139/2018 cu privire la eficiența energetică, (Monitorul Oficial al Republicii Moldova, 2018, nr. 309-320 art. 476), cu modificările ulterioare, Guvernul HOTĂRĂŞTE:

1. [bookmark: _heading=h.g4tfjes6b1ms]Se instituie resursa informațională formată de Subsistemul informațional ,,Management programe și proiecte” aferentă Sistemului informațional național în domeniul eficienței energetice.
2. [bookmark: _heading=h.rtgb75tfc2je]Se aprobă Regulamentul privind modul de ținere a resursei informaționale formate de Subsistemul informațional ,,Management programe și proiecte” aferentă Sistemului informațional național în domeniul eficienței energetice.
3. Realizarea prevederilor prezentei hotărâri va fi asigurată din contul și în limitele mijloacelor financiare alocate anual din bugetul de stat, precum și din alte surse, conform legislației.

4. Controlul asupra executării prezentei hotărâri se pune în sarcina Ministerului Energiei.





PRIM-MINISTRU	Alexandru MUNTEANU 

Contrasemnează:
Viceprim-ministru, ministrul Dezvoltării   	Eugen OSMOCHESCU                                                                       Economice și Digitalizării
Ministrul Energiei	Dorin JUNGHIETU

Uz intern 

Uz intern 

Ministrul Finanțelor	Andrian GAVRILIȚĂ                                     
                                                                                                                      
Aprobat
 prin Hotărârea Guvernului nr. ___/2026
 
REGULAMENT
[bookmark: _heading=h.1ocrfcz1eur5]privind modul de ținere a resursei informaționale formate de Subsistemul Informațional ”Management programe și proiecte” aferentă Sistemului informațional național în domeniul eficienței energetice

Capitolul I
DISPOZIȚII GENERALE
1. [bookmark: _heading=h.2jx8kyckry4o] Regulamentul privind modul de ținere a resursei informaționale formate de Subsistemul Informațional ,,Management programe și proiecte” (în continuare – Regulament) stabilește regulile privind ținerea resursei informaționale formate de Subsistemul Informațional ,,Management programe și proiecte” (în continuare - SI MPP), drepturile și obligațiile subiecților raporturilor juridice aferente creării, exploatării și utilizării resursei informaționale, procedura de înregistrare, modificare, completare și radiere a datelor, procedura de interacțiune cu furnizorii de date  și măsurile privind asigurarea securității resursei informaționale în cadrul resursei informaționale.
2.  Resursa informațională formată de SI MPP (în continuare - Resursă Informațională) reprezintă totalitatea datelor și informațiilor utilizate pentru gestionarea procesului de depunere a solicitărilor de finanțare a proiectelor în domeniul eficienței energetice, monitorizarea implementării și evaluarea post implementare, elaborarea documentelor și gestiunea datelor despre solicitanți, beneficiari de finanțare și proiecte în domeniul eficienței energetice.
3.  Resursa informațională are drept scop asigurarea evidenței, prelucrării și gestionării datelor aferente programelor și proiectelor de finanțare în domeniul eficienței energetice, precum și facilitarea accesului controlat la aceste date pentru subiecții implicați.
4.  În sensul prezentului Regulament sunt utilizate noțiunile definite în articolul 3 din Legea nr. 139/2018 cu privire la eficiența energetică, articolul 3 din Legea nr. 467/2003 cu privire la informatizare și la resursele informaționale de stat, Conceptul Sistemului informațional național în domeniul eficienței energetice, aprobat prin Hotărârea Guvernului nr. 144/2025 și Programul de finanțare „Fondul pentru eficiență energetică în sectorul rezidențial din Republica Moldova”, aprobat prin Hotărârea Guvernului nr. 251/2024.

Capitolul II
SUBIECȚII RAPORTURILOR JURIDICE AFERENTE 
CREĂRII ȘI ȚINERII RESURSEI INFORMAȚIONALE
5. [bookmark: _heading=h.l692nnxrjzrg] Subiecții raporturilor juridice aferente creării și ținerii resursei informaționale sunt:
5.1. proprietarul;
5.2. posesorul;
5.3. deținătorul;
5.4. utilizatorii.
6.  Proprietarul resursei informaționale este statul.
7.  Posesorul resursei informaționale este Ministerul Energiei.
8.  Deținătorul resursei informaționale este Instituția Publică Centrul Național pentru Energie Durabilă (în continuare – CNED).
9. Utilizatorii resursei informaționale sunt:
9.1. Specialist CNED - specialistul desemnat de deținător, responsabil de verificarea solicitărilor și a documentației aferente, în raport cu criteriile și condițiile stabilite în cadrul programului sau proiectului.
9.2. Decident CNED - specialistul desemnat de deținător, responsabil de analizarea și evaluarea documentației depuse, precum și de luarea deciziilor privind acceptarea sau respingerea solicitărilor.
9.3. Solicitant – persoana fizică sau juridică eligibilă să aplice pentru produsele de finanțare și să depună solicitări de finanțare în vederea implementării măsurilor de eficiență energetică. În cazul aprobării solicitării, solicitantul devine beneficiar al stimulentelor financiare.
9.4. Utilizator extern – persoana fizică sau juridică implicată în implementarea proiectelor, cu drepturi de gestionare a unor activități specializate aferente proiectelor în SI MPP.


Capitolul III
DREPTURILE ȘI OBLIGAȚIILE SUBIECȚILOR RAPORTURILOR 
JURIDICE AFERENTE RESURSEI INFORMAȚIONALE
Secțiunea 1
Drepturile și obligațiile Posesorului
10. Posesorul este în drept:
10.1. să utilizeze informațiile disponibile în cadrul resursei informaționale pentru îndeplinirea obligațiilor ce îi revin;
10.2. să exercite controlul asupra modului de ținere și gestionare a resursei informaționale;
10.3. să propună măsuri de îmbunătățire a calității, integrității și utilizării datelor;
10.4. să verifice respectarea condițiilor juridice, organizatorice, de operare și exploatare a resursei informaționale în cadrul SI MPP de către subiecți.
11. Posesorul este obligat:
11.1. să asigure cadrul juridic, organizatoric și financiar necesar pentru crearea și ținerea resursei informaționale în cadrul SI MPP;
11.2. să aprobe regulile și instrucțiunile referitoare la înscrierea, păstrarea, completarea, corectarea, eliminarea și utilizarea datelor în cadrul SI MPP;
11.3. să asigure monitorizarea calității și integrității datelor;
11.4. să stabilească măsuri tehnice și organizatorice adecvate pentru protecția și securitatea datelor în cadrul SI MPP.

Secțiunea 2
Drepturile și obligațiile Deținătorului
12. Deținătorul este în drept:
12.1. să utilizeze resursa informațională și să acceseze datele aferente în vederea îndeplinirii obligațiilor ce îi revin;
12.2. să suspende sau să revoce dreptul de acces la resursa informațională a SI MPP pentru utilizatorii care nu respectă condițiile de securitate, regulile de exploatare, precum și standardele, normele și regulile general acceptate în domeniul securității informaționale;
12.3. să participe la procesul de creare, implementare și dezvoltare continuă a resursei informaționale formate de SI MPP;
12.4. să înainteze posesorului propuneri pentru eficientizarea gestionării resursei informaționale formate de SI MPP.
13. Deținătorul este obligat: 
13.1. să asigure gestionarea datelor în conformitate cu prevederile cadrului normativ aplicabil;
13.2. să monitorizeze utilizarea datelor de către subiecți;
13.3. să asigure implementarea măsurilor tehnice și organizatorice necesare pentru protecția și securitatea datelor în cadrul SI MPP, inclusiv împotriva distrugerii, modificării, blocării, copierii, răspândirii sau altor acțiuni ilicite, garantând un nivel adecvat de securitate în raport cu riscurile și natura datelor prelucrate;
13.4. să asigure atribuirea corectă a drepturilor de acces la date în cadrul SI MPP;
13.5. să garanteze accesul securizat la informațiile conținute în SI MPP, precum și respectarea condițiilor de securitate și a regulilor de exploatare;
13.6. să organizeze activități de instruire și informare privind accesarea și utilizarea datelor în cadrul SI MPP;
13.7. să asigure arhivarea și păstrarea datelor în conformitate cu legislația.

Secțiunea 3
Drepturile și obligațiile Specialistului CNED
14. Specialistul CNED este în drept:
14.1. să acceseze datele resursei informaționale, în limitele rolului și drepturilor de acces atribuite, utilizând mijloacele de autentificare stabilite;
14.2. să utilizeze datele disponibile în cadrul resursei informaționale, conform atribuțiilor de serviciu;
14.3. să acceseze informațiile și materialele metodologice aferente gestionării datelor;
14.4. să introducă, modifice și actualizeze datele, în condițiile prezentului Regulament;
14.5. să genereze rapoarte și statistici pe baza datelor înregistrate;
14.6. să solicite suport metodologic privind gestionarea și utilizarea datelor;
14.7. să formuleze și să înainteze propuneri privind îmbunătățirea calității și utilizării datelor.
15. Specialistul CNED este obligat:
15.1. să asigure veridicitatea, autenticitatea și integritatea datelor introduse și prelucrate;
15.2. să analizeze datele aferente solicitărilor de finanțare, verificând conformitatea acestora cu criteriile și condițiile stabilite;
15.3. să respecte cerințele de securitate și regulile de utilizare a datelor;
15.4. să utilizeze datele exclusiv în scopurile prevăzute de cadrul normativ;
15.5. să informeze deținătorul resursei informaționale despre orice incident de securitate a datelor;
15.6. să notifice deținătorul despre orice situație care afectează gestionarea sau utilizarea corectă a datelor.

Secțiunea 4
Drepturile și obligațiile Decidentului CNED
16. Decidentul CNED are dreptul:
16.1. să acceseze datele resursei informaționale, în limitele rolului și drepturilor atribuite;
16.2. să utilizeze datele și documentația aferentă solicitărilor de finanțare analizate;
16.3. să introduce, modifice și actualizeze datele, în condițiile prezentului Regulament;
16.4. să formuleze observații și recomandări asupra datelor analizate, în vederea susținerii procesului decizional;
16.5. să actualizeze statutul solicitărilor de finanțare, în baza datelor și procedurilor aplicabile;
16.6. să genereze rapoarte și statistici pe baza datelor înregistrate;
16.7. să solicite suport metodologic privind gestionarea și utilizarea datelor;
16.8. să formuleze propuneri privind îmbunătățirea utilizării și calității datelor.
17. Decidentul CNED este obligat:
17.1. să asigure veridicitatea, autenticitatea și integritatea datelor utilizate în procesul decizional;
17.2. să analizeze documentația și să adopte decizii în conformitate cu cadrul normativ;
17.3. să respecte cerințele de securitate și regulile de utilizare a datelor;
17.4. să utilizeze datele exclusiv în scopurile stabilite;
17.5. să informeze deținătorul despre orice incident de securitate a datelor;
17.6. să notifice situațiile care afectează procesul de analiză și decizie;
17.7. să întreprindă toate măsurile necesare pentru asigurarea regimului de confidențialitate și securitate a datelor cu caracter personal, în conformitate cu instrucțiunile deținătorului și cu prevederile legislației privind protecția datelor cu caracter personal;
17.8. să nu întreprindă acțiuni în vederea obținerii accesului neautorizat la date.

Secțiunea 5
Drepturile și obligațiile Solicitantului
18. Solicitantul este în drept:
18.1. să acceseze datele proprii înregistrate în cadrul resursei informaționale, în condițiile stabilite, cu utilizarea credențialelor proprii de autentificare;
18.2. să vizualizeze informațiile publice disponibile în cadrul resursei informaționale, inclusiv ghidurile solicitantului, apelurile active de finanțare, condițiile de eligibilitate și alte documente informative;
18.3. să aplice la proiecte de finanțare lansate de către deținătorul resursei informaționale, prin completarea și transmiterea solicitărilor aferente, conform procedurilor stabilite;
18.4. să furnizeze și să actualizeze datele și documentele atașate solicitărilor de finanțare în perioada de depunere, înainte de transmiterea finală;
18.5. să primească notificări privind statutul solicitărilor de finanțare depuse și să le vizualizeze în cadrul resursei informaționale, precum și în cadrul Portalului guvernamental integrat EVO;
18.7. să retragă solicitările de finanțare depuse, în perioada de depunere, în cazul în care dorește modificarea acestora sau renunțarea la participare;
18.8. să beneficieze de suport privind completarea și transmiterea datelor;
18.9. să formuleze propuneri privind îmbunătățirea proceselor de gestionare a datelor.
19. Solicitantul este obligat:
19.1. să asigure veridicitatea, autenticitatea şi integritatea datelor furnizate în procesul de depunere a solicitărilor de finanțare;
19.2. să furnizeze date sau documente suplimentare în termenii stabiliți;
19.3.să asigure securitatea mijloacelor de acces utilizate;
19.4. să utilizeze datele și resursa informațională exclusiv în scopurile stabilite;
19.5. să informeze deținătorul cu privire la orice incident de securitate informatică sau neregulă constatată privind datele în cadrul resursei informaționale.


Secțiunea 6
Drepturile și obligațiile Utilizatorului extern
20. Utilizatorul extern este în drept:
20.1. să acceseze datele resursei informaționale, conform drepturilor atribuite, cu utilizarea credențialelor proprii de autentificare;
20.2. să acceseze datele resursei informaționale necesare activităților sale, conform drepturilor de acces atribuite;
20.3. să vizualizeze și să gestioneze documentația aferentă proiectelor pentru care are drepturi de acces;
20.4. să formuleze propuneri de îmbunătățire a cadrului de gestionare a datelor;
20.5. să beneficieze de suport metodologic și asistență tehnică din partea deținătorului, pentru utilizarea datelor necesare activităților sale;
20.6. să formuleze propuneri privind îmbunătățirea proceselor de gestionare a datelor.
21. Utilizatorul extern este obligat:
21.1. să asigure veridicitatea, autenticitatea și integritatea datelor și documentelor furnizate;
21.2. să furnizeze date sau documente suplimentare în termenii stabiliți;
21.3. să asigure securitatea mijloacelor de acces;
21.4. să utilizeze datele exclusiv în scopurile stabilite;
21.5. să informeze deținătorul despre orice incident de securitate sau neregulă privind datele.

Capitolul IV
ÎNREGISTRAREA, MODIFICAREA, 
COMPLETAREA ȘI RADIEREA DATELOR AFERENTE RESURSEI INFORMAȚIONALE
22. Înregistrarea și gestionarea datelor în cadrul resursei informaționale se realizează în format electronic, în limba română.
23. Introducerea datelor/informațiilor/documentelor în cadrul resursei informaționale se va efectua în conformitate cu Ghidurile de utilizare, prezentul Regulament, precum și alte acte normative emise de posesor.
24. SI MPP oferă funcționalități dedicate pentru generarea, actualizarea și administrarea registrelor electronice, menite să asigure transparența, trasabilitatea și evidența centralizată a datelor aferente procesului de finanțare. În acest sens, resursa informațională permite formarea următoarelor registre:
24.1. Registrul solicitărilor și beneficiarilor de finanțare - ce conține evidența solicitărilor de finanțare depuse, inclusiv datele aferente solicitantului, stadiul procesării solicitării, deciziile luate, precum și informații despre beneficiarii finali ai stimulentelor financiare;
24.2. Registrul proiectelor finanțate în domeniul eficienței energetice - reflectă detalii despre proiectele aprobate pentru finanțare, valoarea și sursa finanțării, etapele de implementare, indicatorii de performanță, precum și alte informații relevante privind monitorizarea și raportarea progresului.
25. Toate înregistrările și modificările operate în cadrul resursei informaționale se păstrează în ordine cronologică, cu păstrarea nemijlocită a istoricului acestora. Modificarea sau completarea datelor nu afectează accesarea și vizualizarea informației.
26. Obiectele informaționale și scenariile de bază ale resursei informaționale sunt descrise în Hotărârea Guvernului nr. 144/2025 cu privire la aprobarea Conceptului Sistemului informațional național în domeniul eficienței energetice.
27. Înregistrarea datelor cu privire la obiectele informaționale în cadrul resursei informaționale se efectuează de către utilizatorii SI MPP.
28. Orice modificare și completare a obiectelor informaționale, precum și scoaterea din evidență a acestora se efectuează doar în baza faptelor sau documentelor justificative, cu indicarea motivului ce confirmă veridicitatea acțiunilor efectuate.

Capitolul V
REGIMUL JURIDIC DE UTILIZARE A DATELOR 
AFERENTE RESURSEI INFORMAȚIONALE
29. Accesul la datele resursei informaționale este condiționat de rolul utilizatorului și permisiunile de utilizare. 
30. Accesul utilizatorilor la resursa informațională se realizează prin intermediul interfețelor web, prin autentificare și autorizarea prin MPass.
31. Se interzice utilizarea datelor resursei informaționale în scopuri care contravin legii.
32. Datele cu caracter personal se utilizează în conformitate cu prevederile legislației privind protecția datelor cu caracter personal.
33. Pentru modificarea datelor se impun următoarele restricții:
33.1. utilizatorii resursei informaționale pot modifica datele doar în conformitate cu atribuțiile pe care le au în cadrul resursei informaționale;
33.2. destinatarii datelor resursei informaționale nu sunt în drept să modifice datele obținute din acesta, iar la utilizarea acestora sunt obligați să indice sursa lor;
33.3. alte categorii de subiecți sunt restricționați în utilizarea datelor în conformitate cu prevederile legislației privind protecția datelor cu caracter personal.
34. Consumatorii datelor resursei informaționale nu sunt în drept să modifice datele obținute, iar la utilizarea acestora sunt obligați să indice sursa lor.
35. Termenul de păstrare a datelor cu caracter personal în cadrul resursei informaționale constituie 10 ani de la data primei înregistrări. După expirarea termenului, datele cu caracter personal vor fi depersonalizate și stocate exclusiv în scopuri statistice, de cercetare istorică sau științifică.
36. Datele recepționate din sistem nu pot fi transmise persoanelor terțe, dacă legislația sau tratatele internaționale la care Republica Moldova este parte nu prevăd altfel.

Capitolul VI
INTERACȚIUNEA RESURSEI INFORMAȚIONALE 
CU ALTE SISTEME INFORMAȚIONALE
37. Schimbul de date al resursei informaționale se realizează prin intermediul următoarelor sisteme informaționale, în vederea precompletării, verificării, actualizării și validării datelor:
37.1. sistemul informațional automatizat „Registrul de stat al populației”;
37.2. sistemul informațional automatizat „Registrul de stat al unităților de drept”;
37.3. sistemul informațional „Cadastrul bunurilor imobile”.
38. Schimbul de date și accesul la resursa informațională se realizează prin intermediul sistemelor guvernamentale partajate, după cum urmează:
38.1. portalul guvernamental integrat EVO;
38.2. platforma de interoperabilitate (MConnect) – pentru schimbul de date și interoperabilitatea cu registrele și sistemele informaționale de stat;
38.3. serviciul electronic guvernamental de autentificare și control al accesului (MPass) – pentru autentificarea și autorizarea accesului utilizatorilor în cadrul SI MPP;
38.4. serviciul electronic guvernamental integrat de semnătură electronică (MSign) - pentru semnarea electronică a solicitărilor de aplicare la proiectele de finanțare;
38.5. serviciul guvernamental de plăți electronice (MPay) – pentru distribuirea plăților către beneficiarii proiectelor și programelor de finanțare în domeniul eficienței energetice;
38.6. serviciul guvernamental de notificare electronică (MNotify) – pentru transmiterea notificărilor electronice utilizatorilor în cadrul SI MPP;
38.7. registrul împuternicirilor de reprezentare în baza semnăturii electronice (MPower) – pentru împuternicirea persoanelor în vederea accesării și utilizării SI MPP;
38.8. serviciul electronic guvernamental de jurnalizare (MLog) – pentru jurnalizarea și evidența operațiunilor (evenimentelor) în cadrul SI MPP.

Capitolul VII
ASIGURAREA PROTECȚIEI ȘI SECURITĂȚII 
RESURSEI INFORMAȚIONALE
39. Asigurarea securității, confidențialității și integrității datelor resursei informaționale se efectuează de către subiecții acestuia, cu respectarea strictă a cerințelor față de asigurarea securității informației și a prevederilor legislației din domeniul protecției datelor cu caracter personal.
40. Resursa informațională este gestionată în condiții tehnice care asigură securitatea, integritatea și disponibilitatea datelor, conform cerințelor stabilite de cadrul normativ.
41. Asigurarea securității informației este realizată în conformitate cu Cerințele minime obligatorii de securitate cibernetică, aprobate prin Hotărârea Guvernului nr. 562/2025.
42. Protecția datelor cu caracter personal la nivel de deținător al resursei informaționale, se efectuează prin următoarele metode:
42.1. asigurarea măsurilor de protecție a datelor prin folosirea metodelor criptografice de transmitere a informației prin rețelele de transport de date guvernamentale;
42.2. excluderea accesului neautorizat la resursa informațională;
42.3. elaborarea măsurilor speciale tehnice și de program, împotriva acțiunilor care cauzează pierderea, modificarea, denaturarea, distrugerea informațiilor conținute (difuzate) de resursa informațională sau generează defecțiuni în funcționarea normală a complexului tehnic și de program;
42.4. efectuarea periodică planificată a copiilor de siguranță a datelor și fișierelor mijloacelor de program;
42.5. efectuarea tuturor măsurilor aferente asigurării restabilirii și continuității funcționării în cazul incidentelor.
43. Protecția informației cu caracter personal la nivel de utilizator, se efectuează prin următoarele metode:
43.1. prevenirea acțiunilor intenționate și/sau neintenționate ale utilizatorilor care pot duce la distrugerea sau denaturarea datelor;
43.2. monitorizarea procesului de exploatare a resursei informaționale prin intermediul mecanismului de jurnalizare efectuat de deținătorul acestuia.
44. Securitatea și confidențialitatea schimbului de date sunt asigurate de către toți furnizorii de date și deținătorul resursei informaționale, în conformitate cu cerințele de securitate aplicabile categoriei respective de date.
45. Schimbul informațional se efectuează cu utilizarea mijloacelor software și hardware, doar prin canale securizate, asigurând integritatea și securitatea datelor.
46. Pentru asigurarea funcționalității eficiente și neîntrerupte a resursei informaționale, schimbul informațional de date este asigurat în regim nonstop.
47. Utilizatorii resursei informaționale sunt autorizați să acceseze doar datele pentru care au permisiunile necesare, conform rolurilor atribuite.
48. Revocarea dreptului de acces a utilizatorilor, se efectuează în una dintre următoarele situații: 
48.1. la încetarea raporturilor de muncă/de serviciu ale utilizatorului;
48.2. la intervenirea modificărilor raporturilor de muncă/de serviciu, în cazul în care noile atribuții nu impun accesul la resursa informațională;
48.3. la constatarea de către deținător sau posesor a încălcării sistemului securității informaționale a resursei informaționale, cum ar fi:
48.3.1. acces neautorizat sau tentativa de acces neautorizat la resursa informațională;
48.3.2. divulgarea neautorizată a datelor resursei informaționale;
48.3.3. modificarea, ștergerea sau distrugerea neautorizată a datelor resursei informaționale;
48.3.4. utilizarea necorespunzătoare a drepturilor de acces acordate la resursa informațională;
48.3.5. orice alte acțiuni sau inacțiuni care compromit confidențialitatea, integritatea sau disponibilitatea datelor în cadrul resursei informaționale.




Capitolul VIII
CONTROLUL ȘI RESPONSABILITATEA
49. Resursa informațională este supusă unui control intern și extern. Controlul intern este efectuat anual de către Posesor, iar controlul extern este efectuat de către instituțiile abilitate și certificate în domeniul auditului.
50. Subiecții implicați în gestionarea resursei informaționale, inclusiv în introducerea, prelucrarea și utilizarea datelor, poartă răspundere personală, în condițiile legii, pentru completitudinea, autenticitatea, veridicitatea și integritatea datelor, precum și pentru respectarea cerințelor privind păstrarea și utilizarea acestora.
51. Toți subiecții resursei informaționale, poartă răspundere contravențională, penală sau civilă, pentru prelucrarea, divulgarea sau transmiterea datelor cu caracter personal, contrar prevederilor legislației.
52. În cazul apariției dificultăților tehnice care afectează accesul la datele resursei informaționale, este posibilă limitarea sau suspendarea temporară a accesului, cu informarea subiecților prin mijloacele disponibile.

